

|  |  |  |  |  |  |
| --- | --- | --- | --- | --- | --- |
| Pr Liisa-Ly PakostaJustiits- ja digiministerinfo@just.ee  | Teie |  | 20 | a nr  |  |
| Meie | 21.10. | 2024 | a nr  |  |

**Taotlus**

Lugupeetud justiits- ja digiminister

27.08.2024 edastati Harju Maakohtule ja Viru Maakohtule Teie käskkiri nr 53, milles tunnistasite kehtetuks justiitsministri 30.05.2024 käskkirja nr 42 „Kohtunikukoha konkursiteade“. Käskkirja põhjenduseks oli 23.07.2024 ametisse astunud Vabariigi Valitsuse eesmärk kärpida haldusalas tööjõu- ja majandamiskulusid ning tegevus- ja sihtotstarbelisi toetusi 3 aasta jooksul 10%, 2025. aastal 5%, 2026. aastal 3% ja 2027. aastal 2%.

04.10.2024 jõudis kohtuteni informatsioon, et tehtava kärpe arvestusse ei saa sisse arvestada kohtunike tööjõukulusid (arvestuslikud kulud).

Kuivõrd kohtunike tööjõukulud ei lähe käskkirjas viidatud kärpe arvestusse, on eelnimetatud konkursi tühistamise alused ära langenud ning kohtunike konkursiga tuleks jätkata. Harju Maakohtus on 2025.aasta jaanuari seisuga täitmata vähemalt neli kohtuniku kohta. Viru Maakohtus on hetkel täitmata üks kohtuniku koht ning 2025 vabaneb veel neli kohtuniku kohta. Sellise hulga täitamata kohtadega on takistatud korrakohane õigusemõistmine.

Kuna kohtute eelarves on vastavate tööjõukuludega arvestatud, ei esine ühtki arvestatavat põhjendust kohtunike kohtade täitmata jätmiseks ning konkursi tühistamiseks.

Eelnevast lähtuvalt palume esimesel võimalusel 27.08.2024 käskkiri nr 53 kehtetuks tunnistada.

Lugupidamisega

(allkirjastatud digitaalselt)

Astrid Asi

Kohtu esimees

Harju Maakohus

(allkirjastatud digitaalselt)

Liina Naaber-Kivisoo

Kohtu esimees

Viru Maakohus